
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Saskaņā ar likumprojektu "Par valsts budžetu 2026. gadam un budžeta ietvaru 2026., 2027. un 2028. gadam" Zemkopības ministrijas budžeta apakšprogrammā 21.01.00 "Valsts atbalsts lauksaimniecības un lauku attīstībai" 2026. gadam ir ieplānots finansējums 7 717 986 euro apmērā Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai" (turpmāk - noteikumi Nr. 126) paredzētā atbalsta finansēšanai. 
Grozījumi noteikumos Nr. 126 (turpmāk - noteikumu projekts) izdoti saskaņā ar Lauksaimniecības un lauku attīstības likuma 5. panta 3.1 un ceturto daļu. 
1.2. Mērķis
Mērķa apraksts
Noteikumu projekta mērķis ir sadalīt 2026. gadam paredzēto finansējumu 7 717 986 euro apmērā lopkopības un augkopības attīstībai, starptautiskai un savstarpējai sadarbībai, tirgus veicināšanai, pārtikas kvalitātes shēmām, lauksaimniecības nozares profesionālo izglītības programmu pilnveidošanai un iepriekšējā gadā uzsākto atbalsta pasākumu izpildes finansēšanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašlaik spēkā ir Ministru kabineta 2025. gada 25. februāra noteikumi Nr. 126 "Kārtība, kādā piešķir valsts atbalstu lauksaimniecībai" (turpmāk – noteikumi Nr. 126), kuros noteikti atbalsta pasākumi, atbalsta apmērs, piešķiršanas kārtība un kritēriji kārtējā gadā. 
Problēmas un risinājumi
Problēmas apraksts
Tā kā Zemkopības ministrijas budžeta apakšprogrammā 21.01.00 "Valsts atbalsts lauksaimniecībai un lauku attīstībai" valsts atbalstam subsīdiju veidā 2026. gadam paredzētais finansējums ir 7 717 986 euro, nepieciešams to sadalīt pa atbalsta pasākumiem. Kopējais finansējums atbalsta pasākumiem saglabāts 2025. gada apmērā.
Risinājuma apraksts
1. Saskaņā ar noteikumu projekta 2. punktu pieejamais finansējums 2026. gadā novirzīts šādiem pasākumiem:
1) lopkopības attīstībai – 4 981 597 euro;
2) augkopības attīstībai –661 151 euro;
3) starptautiskai un savstarpējai sadarbībai – 752 800  euro;
4) tirgus veicināšanai – 696 216 euro;
5) pārtikas kvalitātes shēmām – 127 500 euro;
6) lauksaimniecības nozares profesionālo izglītības programmu pilnveidošanai – 45 000 euro;
7) iepriekšējā gadā uzsākto atbalsta pasākumu izpildes finansēšanai – 448 722 euro.
2026. gadā uz atbalsta saņemšanu var pretendēt fiziska vai juridiska persona.
2. Salīdzinājumā ar 2025. gadu finansējums par 87 618 euro palielināts atbalsta pasākumam "Augkopības attīstībai", un palielinājums attiecas uz šādiem apakšpasākumiem:
1) "Kultūraugu genofonda un izolātu kolekcijas saglabāšanai, standartšķirnes novērtēšanai, šķirnes identitātes pārbaudei un labību šķirņu slimībizturības novērtēšanai" finansējums par 7 617 euro palielināts šķirnes identitātes pārbaudei. Izcenojums nav ticis mainīts vairāk nekā 10 gadus, taču šajā laikā būtiski ir pieaugušas izmantojamo resursu cenas. Papildus pārskatīts arī vienību skaits, ņemot vērā sēklu sertifikācijas tendences pēdējo trīs gadu periodā, kā arī labību sēklaudzēšanas apjoma un šķirņu klāsta pieaugumu, kas saistīts ar Dotnova Seed sēklu ražošanas uzņēmuma darbības uzsākšanu Latvijā.
Atsevišķi ir izdalīts izcenojums viengadīgajiem ziemāju lauciņiem, jo to audzēšanā ir būtiski lielāks resursu patēriņš nekā vasarāju labībām. Šim nolūkam izcenojums noteikts kā vidējais starp vasarāju labībām un daudzgadīgajām stiebrzālēm. Atbilstoši precizēti 13. pielikuma 80. - 82. punkts;
2) "Kvalitatīvas sēklas sagatavošanai un izmantošanai" finansējums palielināts par 80 001 euro. Sēklu sertifikācijas izdevumi ir maksas pakalpojums, kas noteikts Valsts augu aizsardzības dienesta (turpmāk – dienests) maksas pakalpojumu cenrādī (turpmāk - cenrādis). Lai sēklaudzētājiem par sēklu sertifikāciju nebūtu jāmaksā pilnā apmērā saskaņā ar dienesta cenrādī noteiktajiem izcenojumiem, noteikumu projektā ir paredzēts atbalsts kvalitatīvas sēklas sagatavošanai un izmantošanai (sertifikācijai). Tas tiek izmaksāts dienestam, un dienests attiecīgi sniedz sēklaudzētājiem maksas pakalpojumu cenrādī norādītos pakalpojumus. 
Tā kā šajā jomā ilgstoši nav mainīts cenrādis (grozījumi bija plānoti 2025. gadā, taču tie tiks virzīti 2026. gadā), lai segtu resursu cenu pieaugumu, dienests ir sagatavojis grozījumu projektu, ieviešot izmaiņas maksas pakalpojumu cenrādī un paredzot palielināt izcenojumus par:
a) vidējā sēklu parauga noņemšanu, sēklu kvalitatīvo īpašību novērtēšanu sertifikācijai paredzētajām labības, eļļas augu, šķiedraugu un lopbarības augu sēklu partijām;
b) oficiālo etiķešu vai augu pasu drukāšanu un izsniegšanu par sertificētajām labības, eļļas augu, šķiedraugu, kartupeļu un lopbarības augu sēklu partijām;
c) vidējā sēklu parauga noņemšanu un sēklu kvalitatīvo īpašību novērtēšanu sertifikācijai paredzētajām kartupeļu sēklu partijām.
Tā kā plānots palielināt dienesta maksas pakalpojumu izcenojumus, attiecīgi ir nepieciešams palielināt valsts atbalstu dienestam. Kopējais finansējums par šo pasākumu dienestam pašlaik ir plānots 314 510 euro apmērā.  Finansējuma piešķiršana dienestam atbilstoši jauniem izcenojumiem notiks pēc jauno izcenojumu apstiprināšanas Ministru kabinetā.
3. Salīdzinājumā ar 2025. gadu finansējums par 103 118 euro samazināts atbalsta pasākumā "2025. gadā uzsākto atbalsta pasākumu izpildes finansējumam", jo nav prognozējams, ka 2026. gadā būs vajadzīga tik liela summa.
Problēmas apraksts
Ņemot vērā Tieslietu ministrijas un Valsts kancelejas pilotprojektu par atteikšanos no atsevišķu Ministru kabineta noteikumu projektu izskatīšanas Ministru kabineta sēdē, paredzot vienkāršotu saskaņošanas un attiecīgās jomas ministra apstiprināšanas kārtību, Zemkopības ministrija ir izvērtējusi iespēju paredzēt vienkāršotu saskaņošanas procesu atsevišķiem noteikumu Nr. 126 grozījumiem. Zemkopības ministrijas ieskatā nav lietderīgi virzīt izskatīšanai Ministru kabineta sēdē noteikumu grozījumus, kas paredz finansējuma pārdali tajos gadījumos, kad vienā pasākumā ir finansējuma atlikums, bet citā pasākumā finansējums ir nepietiekams. Šādos gadījumos pietiktu ar Zemkopības ministrijas iekšējo normatīvo aktu, ar kuru nosaka finansējuma pārdali. Šādi grozījumi nerada nelabvēlīgu ietekmi uz atbalsta saņēmējiem.
Risinājuma apraksts
Noteikumi Nr. 126 papildināti ar 2.1 punktu paredzot, ka finansējuma pārdali var veikt ar Zemkopības ministrijas iekšējo normatīvo aktu.
Problēmas apraksts
Pašlaik noteikumos Nr. 126 noteiktā atbalsta likme par vienu pārraudzības vai snieguma pārbaudes analīzi ir 0,69 euro, tomēr šī atbalsta likme nesedz piena analīžu laboratoriju patiesās izmaksas šī pakalpojuma sniegšanai. Katru gadu palielinās apkures, reaģentu, iekārtu un transporta apdrošināšanas, kā arī elektrības un degvielas izmaksas. Turklāt jāņem vērā, ka no 2026. gada ir palielināta arī minimālā alga. Tāpēc, lai nodrošinātu, ka laboratorijas spēj segt savus izdevumus, ir jāpalielina atbalsta likme.
Risinājuma apraksts
Noteikumu Nr. 126 21.3. apakšpunktā noteiktā atbalsta likme palielināta par 0,03 euro, paredzot 2026. gadā kopējo atbalsta likmi 0,72 euro par viena piena parauga analīzi. Ņemot vērā pieejamo finansējumu, lielāks atbalsta likmes palielinājums pašlaik nav iespējams.
Problēmas apraksts
Pašlaik noteikumu Nr. 126 2.8. apakšnodaļas 61.1.; 61.2.1. un 62.2.1. apakšpunktā noteikts, ka dzīvnieku skaitu pārbauda pēc stāvokļa kārtējā gada 1. jūlijā. Kopš 2025. gada 25. februāra spēkā ir Ministru kabineta noteikumi Nr. 116 "Lauksaimniecības dzīvnieku un akvakultūras dzīvnieku, to ganāmpulku un novietņu reģistrēšanas kārtība un lauksaimniecības dzīvnieku apzīmēšanas kārtība" un tajos ir noteikts, ka par kažokzvēru un trušu skaitu ganāmpulkā ir jāziņo pēc stāvokļa attiecīgā gada 1. janvārī. Attiecīgi ir jāprecizē datumi noteikumos Nr. 126.
Risinājuma apraksts
Precizēts noteikumu Nr. 126 61.1.; 61.2.1. un 62.2.1. apakšpunkts, nosakot, ka dzīvnieku skaitu ir jāskatās pēc stāvokļa kārtājā gada 1. janvārī. 
Problēmas apraksts
Pašlaik noteikumu Nr. 126 107.1. apakšpunktā noteiktas dažādu kultūraugu platības. Tā kā izcenojumi par platībām ir noteikti dienesta cenrādī, nepieciešams 107.1. apakšpunktu precizēt.
Risinājuma apraksts
Precizēts noteikumu Nr. 126 107.1. apakšpunkts nosakto tikai kultūraugus, par kuru lauku apskati piešķir atbalstu, bet neminot minimālās platības. Atbalstu par platībām piešķir atbilstoši dienesta cenrādim.
Problēmas apraksts
Pašlaik noteikumu Nr. 126 4.2. apakšnodaļā par tehnisko atbalstu lauksaimniecības nozarē nav noteikta kārtība, kā pretendentam rīkoties, ja plānoti grozījumi tāmē vai pasākuma norisē. Tā kā praksē pretendenti mēdz grozīt gan tāmes, gan pasākuma norisi (plānotās darbības un to ilgumu), ir nepieciešams noteikt kārtību, kā pretendentam šādos gadījumos ir jārīkojas. Tas novērstu situācijas, kad faktiskās darbības neatbilst plānotajām darbībām, ko ir apstiprinājusi tehniskā atbalsta komisija.
Risinājuma apraksts
Noteikumi Nr. 126 papildināti ar 137.1 punktu. Pretendents plānotās izmaiņas laikus (vismaz 10 darbdienas pirms to realizēšanas) iesniedz Zemkopības ministrijā, lai tehniskā atbalsta komisija tās varētu izskatīt.
Problēmas apraksts
Noteikumu Nr. 126 6.1. apakšnodaļā ir noteikts, ka pretendenti samaksu apliecinošu dokumentu kopijas un pārskatus iesniedz līdz kārtējā gada 15. decembrim. Tomēr par atsevišķām izmaksām samaksu apliecinošus dokumentus nevar iesniegt līdz minētajam datumam, tāpēc datums būtu jāpārceļ uz vēlāku laiku. Attiecīgi, lai uz nākamo gadu nepaliktu neizmaksāts finansējums un visa paredzētā summa tiktu izmantota kārtējā gadā, ir jāprecizē arī priekšapmaksas apmērs.
Risinājuma apraksts
Precizēts noteikumu Nr. 126 165.2. un 166.2. apakšpunkts, nosakot 1. februāri kā atskaitīšanās datumu. Papildus precizēta 167.1. apakšpunktā norādītā priekšapmaksa. Tādējādi pretendents saņems 100 procentus no plānotajām izmaksām jau vienlaikus ar Lauku atbalsta dienesta lēmumu par atbalsta piešķiršanu. Līdzīgi pašlaik jau darbojas atbalsta pasākumi atikopības un zirgkopības nozarēs.
Problēmas apraksts
Lai skaidrāk noteiktu nevalstiskajām organizācijām gala pārskatos norādāmo informāciju un samazinātu administratīvo slogu, nepieciešami precizējumi noteikumu Nr. 126 18. pielikumā, kurā noteikta gala pārskatos norādāmā informācija.
Risinājuma apraksts
Precizēts noteikumu Nr. 126 18. pielikums. 18. pielikuma "B" tabulas nosaukumā precizēti pasākumi, par kādiem norādāma informācija - tā ir jānorāda tikai par nevalstiskās organizācijas rīkotajiem pasākumiem. Tāpat no B tabulas svītrota pēdējā kolonna par pasākuma īstenošanā iesaistīto personālu un ekspertiem. "C" tabulas pēdējai kolonnai precizēts nosaukums - "Apraksts par sasniegtajiem rezultātiem", kas norāda, ka sasniegtajos rezultātos nav detalizēti jāuzskaita katra aktivitāte, bet gan jāapraksta aktivitātes. Tomēr veiktajām aktivitātēm ir jābūt pierādāmām, lai Lauku atbalsta dienests izlases kārtībā varētu tās pārbaudīt.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Personas, kas nodarbojas ar dzīvnieku audzēšanu
Personas, kas nodarbojas ar augkopību
Ietekmes apraksts
Atbalsts lopkopībā personām tiek sniegts subsidētu pakalpojumu veidā. Augkopībā personas ir gala labuma guvēji.
Juridiskās personas
Personas, kas nodarbojas ar dzīvnieku audzēšanu
Šķirnes lauksaimniecības dzīvnieku audzētāju biedrības, kas sniedz subsidētu pakalpojumu
Šķirnes lauksaimniecības dzīvnieku audzētāju biedrības, kas organizē dzīvnieku darbspēju un ģenētiskās kvalitātes popularizēšanas pasākumus
Personas, kas nodarbojas dzīvnieku līķu savākšanu, transportēšanu, pārstrādi un likvidēšanu
Personas, kas nodarbojas dzīvnieku izcelsmes blakusproduktu savākšanu, transportēšanu, pārstrādi un likvidēšanu
Personas, kas nodarbojas ar augkopību
Nevalstiskās organizācijas
Personas, kas piesakās tehniskajam atbalstam lauksaimniecības nozarē
Personas, kas ražo pārtikas produktus un piedalās izstāžu kopstendos
Personas, kas popularizē pārtikas kvalitātes shēmas
Personas, kas reģistrē aizsargātu ģeogrāfiskās izcelsmes norāžu, aizsargātu cilmes vietas nosaukumu vai garantētu tradicionālo īpatnību produktus
Latvijas Biozinātņu un tehnoloģiju universitāte, Agroresursu un ekonomikas institūts, Dārzkopības institūts, Nacionālais Botāniskais dārzs, Latvijas Valsts mežzinātnes institūts "Silava", Latvijas Lauku konsultāciju un izglītības centrs
Komersants, kurš iegūst, sagatavo un uzgalbā vaislinieku spermu
Akreditēta piena laboratorija
Ietekmes apraksts
Atbalsts daļai personu tiek sniegts subsidētu pakalpojumu veidā vai tās ir gala labuma guvēji. Pārējās personas saņem atbalstu par faktiskajām izmaksām.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Atbalsta pasākumi veicina nodarbinātību un ražošanu laukos, un tas pozitīvi ietekmē valsts makroekonomiskos rādītājus.
2.2.2. uz nozaru konkurētspēju:
Jā
Ietekmes apraksts
Atbalsta pasākumi veicina kvalitatīvas lopkopības un augkopības produkcijas ražošanu, un tas labvēlīgi ietekmē konkurētspēju.
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Liela daļa atbalsta saņēmēju un gala labumu guvēji ir mazie un vidējie uzņēmumi, tādējādi atbalsts ietekmē šos uzņēmumus.
2.2.5. uz konkurenci:
Jā
Ietekmes apraksts
Atbalsts ciltsdarbam un dzīvnieku audzēšanai, kā arī atbalsts augkopības attīstībai sniedz būtisku ieguldījumu saimniecību saražoto gala produktu kvantitatīvajos un kvalitatīvajos rādītājos. Tādējādi pieejamais atbalsts veicina saimniecību konkurētspēju.
2.2.6. uz nodarbinātību:
Jā
Ietekmes apraksts
Stiprinot lauksaimniecības nozari, tiek saglabāta lauku apdzīvotība un veicināta nodarbinātība laukos.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Saskaņā ar likumprojektu "Par valsts budžetu 2026. gadam un budžeta ietvaru 2026., 2027. un 2028. gadam" Zemkopības ministrijas budžeta apakšprogrammā 21.01.00 "Valsts atbalsts lauksaimniecības un lauku attīstībai" 2026. gadam ir ieplānots finansējums 7 717 986 euro apmērā.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Projekts šo jomu neskar.



Cita informācija
Noteikumu projekta īstenošana neietekmē valsts budžetu, jo nosaka kārtību, kādā tiek piešķirts Zemkopības ministrijas budžeta apakšprogrammā 21.01.00 "Valsts atbalsts lauksaimniecībai un lauku attīstībai" valsts atbalstam apstiprinātais finansējums, kas 2026. gadā ir paredzēts 7 717 986 euro apmērā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Nē
Cits
-
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
Zemkopības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

